open-index/open-wikipedia-markdown huggingface dataset:
Jorma Terentjeff

**Jorma Kalevi Terentjeff** (s. 4. maaliskuuta 1949 Oulainen) on suomalainen teollisuusneuvos, joka on tehnyt työuransa elektroniikkateollisuudessa ja sen jälkeen hiihtokeskusyrittäjänä Pudasjärven Iso-Syötteellä.

Terentjeff on vaikuttanut johtavissa tehtävissä Salorassa, Salcompissa, Edacomissa, Aspocompissa ja Teknoventuressa. Terentjeff hankki huomattavan omaisuuden myytyään matkapuhelin- ja elektroniikkateollisuuden automatisoituja tuotantolinjoja toimittaneen JOT Automation Groupin, joka oli kasvanut reilussa viidessä vuodessa miljoonasta eurosta yli kahden miljardiin euron liikevaihtoon.

Jorma Terentjeff varttui Oulaisissa pienviljelijäperheessä, jonka vanhemmat olivat tulleet evakkoina Karjalasta. Tilalla oli  seitsemän lehmää ja seitsemän hehtaaria maata. Hän valmistui Oulun yliopistosta 1974 ja suuntautui elektroniikka-alalle, joka oli alkanut kiinnostaa häntä jo kouluiässä. Hän työskenteli seitsemisen vuotta Salorassa muun muassa radiotuotannosta vastaavana ja muutaman vuoden ajan Kemijärven tehtaan johtajana. Hän toimi konsulttina Hansacon Oy:ssä 1983, sitten toimitusjohtajana vähittäiskaupan viivakoodijärjestelmiä, taksamittareita ja kassapäätteitä kehittäneessä kajaanilaisessa Oy Edacom Ab:ssä 1983–1987, tehtaanjohtajana Aspo Oy:ssä 1987–1992 ja sitten Aspocomp Oy:n toimitusjohtajana Oulussa, Teknoventure Oy:ssä 1993–1995 ja JOT Automation Group Oyj:ssä 1995–2000.

JOTin myytyään Terentjeff osti vuonna 2000 kolme hiihtokeskusta: Pudasjärven Iso-Syötteen, Puolangan Paljakan ja Hyrynsalmen Ukkohallan ja alkoi panna niiden liiketoimintaa kuntoon. Vuonna 2006 hän kuitenkin luopui sekä Paljakasta että Ukkohallasta ja keskittyi Iso-Syötteeseen, jonka operatiivinen toiminta siirtyi vuonna 2020 hänen lapsilleen Mikko Terentjeffille ja Heidi Terentjeff-Jaurakkajärvelle.

Terentjeffistä tuli Oulun yliopiston kunniatohtori vuonna 2017. Omien yritystensä lisäksi hän on toiminut muun muassa Oulun Kärpät Oy:n, Pelastushelikopteri Sepen tukiyhdistyksen, Incap Oyj:n ja  Oulun Teknologiakylä Oy:n hallituksissa..

## Kirjat
* *Pohjoisen teollisuusneuvos Jorma Terentjeff* (muistelmat), toim. Mika Kulju. Helsinki: Gummerus 2012. 

## Lähteet
Josef Wolontis

**Josef Wolontis** (10. tammikuuta 1886 Helsinki – 20. tammikuuta 1972 Gränna) oli suomalainen toimittaja ja kirjailija. Wolontis lukeutui niin sanottuihin ”marraskuun sosialisteihin”, jotka lähtivät sosialidemokraattiseen työväenliikkeeseen vuoden 1905 suurlakon innoittamina. Hän kirjoitti muun muassa *[[Arbetaren]]*-lehteen.

Wolontis oli naimisissa Sigrid Björkquistin (1888–1943) kanssa. Hänen isänsä oli liettualaissyntyinen ravintoloitsija Josef Wolontis.

## Teoksia
* *Livsmakter*. Schildt, Borgå 1916
* *Samhällets tregrening*. Social tregrening, Stockholm 1920
* *Sädesslagen i världens hushållning*. Tidens förlag, Stockholm 1925
* *Människans hushållning genom tiderna*. Kooperativa förbundet, Stockholm 1927
* *Handelspolitiken : grunddragen i dess utveckling*. Kooperativa förbundet, Stockholm 1929
* *Industrialismens tidsålder*. Kooperativa förbundet, Stockholm 1930
* *Några synpunkter på kopparmyntfoten och penningförhållandena i Sverige 1624-1714*. Tekijä, Stockholm 1935
* *Kopparmyntningen i Sverige 1624-1714*. Lindstedts univ.-bokh., Lund 1936

## Ruotsinnoksia
* Rudolf Steiner : *Kärnpunkterna i den sociala frågan sådana de framträda i dagens och framtidens livskrav*. Social tregrening, Stockholm 1919, 3. uppl. 1920
* P. E. Benzon : *Levande och döda* : noveller. Sv. kristl. stud.-rör., Stockholm 1925

## Lähteet
* 
* Ancestry.com : Josef Wolontis (1886 - 1972)
### Viitteet
K. V. L. Jalkanen

**Kaarlo Väinö Lemmitty Jalkanen** (3. maaliskuuta 1906 Jyväskylä – 4. marraskuuta 1956 Helsinki) oli suomalainen kirkkoherra ja teologian tohtori. Hän oli Helsingin yliopiston teologian esikäsitteiden apulaisprofessori vuodesta 1949. 

Jalkasen vanhemmat olivat filosofian tohtori, historiantutkija Kaarlo Jonatan Jalkanen ja Anni Helmi
Maria Blomstedt. Jalkanen pääsi ylioppilaaksi 1925 ja hän suoritti sacri ministerii -tutkinnon 1930. Hän valmistui sitten teologian kandidaatiksi 1946 ja teologian lisensiaatiksi  ja tohtoriksi 1948. 

Jalkanen toimi Hämeenlinnassa kaupunki- ja maaseurakunnan papiston apulaisena 1930–1933, keskus- ja lääninvankilan pastorina 1934–1939, lääninsairaalan pastorina 1934–1939 sekä Mellilän kirkkoherrana vuodesta 1939 alkaen. Hänestä tuli Helsingin yliopiston teologian esikäsitteiden apulaisprofessori 1949.

Jalkanen on suomentanut kreikkalaista draamarunoutta.

Väinö Jalkanen oli naimisissa vuodesta 1935 Martta Mirjam Tepon kanssa.

## Teoksia
Nimellä *K. V. L. Jalkanen*:
* *Luomisjärjestykset ja niiden rajat Raamatun valossa*. Suomalaisen teologisen kirjallisuusseuran julkaisuja 30. Hämeenlinna 1930
* *[[Johannes (evankelista)|Johanneksen]] ja [[Paavali]]n suhde yleiseen ilmoitukseen*. Helsinki 1937
* *[[Hoosea]]n avioliitto*. Helsinki 1939
* *[[Karl Barth]]'in käsitys teologian tehtävästä 1, 1909-1924*, Helsingin yliopiston väitöskirja. Suomalaisen teologisen kirjallisuusseuran julkaisuja 47. Turku 1947

## Suomennoksia
* Euripides : *Medeia ; Ifigeneia Auliissa* ; suom. Otto Manninen, K. V. L. Jalkanen ; johdannon kirj. Päivö Oksala. Antiikin klassikot. WSOY 1966, 2. painos 1998

## Lähteet
Keijo Ceder

**Keijo Johannes Ceder** (19. syyskuuta 1941 Helsinki – 5. tammikuuta 2019 Järvenpää) oli suomalainen keskimatkojen juoksija. Hän edusti urallaan Helsingin Jyryä ja Helsingin Kisa-Veikkoja. 

Valmentaja Rolf Haikkolan talliin eli niin sanottuun *Raaka-Rollen koplaan* kuulunut Ceder voitti yhteensä seitsemän SM-kultaa 4x400:n ja 4x800:n metrin viesteissä vuosina 1965–1968 HKV:n joukkueessa. Vuoden 1966 Kalevan kisoissa hän sijoittui pronssille 1&nbsp;500 metrillä Jouko Uolan ja Juha Väätäisen jälkeen. Vuonna 1967 hän oli Kalevan kisoissa 1&nbsp;500 m:n juoksussa 4:s. Kalevan kisoissa hän oli 800 m:n juoksussa 1963, 1965, ja 1967 hän oli 5:s. Myöhemmin Ceder kokeili uusiseelantilaisen Arthur Lydiardin valmennusohjeita, mutta huonoin tuloksin.

Ceder voitti 1965 Suomi–Ruotsi-maaottelussa sekä 800 m:n että 1&nbsp;500 m:n matkat. Vuoden 1966 maaottelussa hän oli 1&nbsp;500 m:llä 5:s. Hän voitti vuoden 1966 Suomi–Norja-yleisurheilumaaottelussa 1&nbsp;500 m:n juoksun.

## Kilpailukielto ja seuranvaihto
Vuonna 1963 Ceder osallistui yhdessä viiden muun TUL:n urheilijan kanssa Indonesiassa järjestettyihin GANEFO-kisoihin, joissa hän sijoittui 800 metrillä kolmanneksi. Osallistumisen johdosta heille määrättiin elinikäinen kilpailukielto, joka myöhemmin muutettiin yhden vuoden mittaiseksi. Kilpailukielto kuitenkin esti Cederin mahdollisen osallistumisen Tokion olympialaisiin 1964. Ceder koki TUL:n pettäneen hänet ja vaihtoi seuraa.

## Lähteet
*
*Keijo Ceder: Ottakaa oppia viestien hengestä! Keski-Uudenmaan Yleisurheilu (arkistoitu versio)

### Viitteet
Arvīds Jansons

**Arvīds Jansons** (10. lokakuuta 1914 Liepāja, Latvia – 21. marraskuuta 1984 Manchester, Britannia) oli latvialainen kapellimestari. Hän toimi Riian ooppera- ja balettiorkesterin johtajana vuosina 1944–1951 ja vuodesta 1952 Leningradin filharmonisen orkesterin johtajana, jolloin hän vieraili Suomessa 1961. Jansons opetti orkesterinjohtoa Pietarin konservatoriossa vuosina 1972–1984. Hän teki myös useita opetusvierailuja Sibelius-Akatemiaan 1970-luvulla ja 1980-luvun alussa.

Hänen poikansa oli kapellimestari Mariss Jansons.

## Lähteet
Zigong

**Zigong** voi tarkoittaa seuraavia asioita:

* Zigong, prefektuuritason miljoonakaupunki Kiinan Setšuanin maakunnassa
* Zigong, akupunktioon liittyvä käsite

## Lähteet
Seinäjoki Silver Sharks

**Seinäjoki Silver Sharks** on Seinäjoen kaupungissa toimiva SM-tason kilpacheerleadingin erikoisseura, joka on perustettu keväällä 2012.

Joukkueita on cheer- ja tanssisarjoissa yhteensä yksitoista ja näiden lisäksi stunt-ryhmiä. Seurassa on harrastajia yli 200, jotka edustavat alkeistasolta edustusryhmiin. Lisäksi 50 kannattajajäsentä. Seura tarjoaa jäsenilleen niin kilpa- kuin harrastetoimintaa Suomen Cheerleadingliiton (SCL) sääntöjen mukaisesti.

Seuran viralliset värit ovat turkoosi, valkoinen, hopea ja musta, joita käytetään seura- ja joukkuevaatteissa sekä kisapuvuissa.

## Joukkueet

* Sweet
* Lovely 
* Sparkly
* Pretty
* Serene
* Shiny
* Fancy
* Reckless
*Dreamy
* Dazzle
* Wicked
* Vivid
* Foxy
* Vintage
* Classy

## Historia

Seura sai alkunsa, kun suuri joukko harrastajia päätti irtautua Crocodilesin amerikkalaisen jalkapallon seurasta ja perustaa paikkakunnalle oman Cheerleadingiin erikoistuneen seuran vuonna 2012. Nopeassa tahdissa harrastajamäärä nousi yli 200 nuoreen urheilijaan, ja paikkakunnan yritykset lähtivät innokkaasti tukemaan erikoisseuran alkutaipaletta.

Seuran Unique ryhmästunt-joukkue saavutti SM-pronssimitalin 2013 ja 2014 PM-mestaruuden. 

Seura tekee yhteistyötä muiden paikkakunnan urheiluseurojen kanssa.

## Aiheesta muualla
*Viralliset kotisivut
Gösta Jansson

**Carl Gösta Jansson** (8. maaliskuuta 1887 Parainen – 5. elokuuta 1971) oli suomalainen lääkäri. 

Janssonin vanhemmat olivat Karl Viktor Jansson ja Aurora Maria Thurman. Janssonin puoliso vuodesta 192 oli Anna-Liisa Kuhlefelt, professori ja poliitikko Jan-Magnus Jansson oli heidän poikansa. Jansson tuli ylioppilaaksi 1909 ja valmistui lääketieteen lisensiaatiksi 1914. Lääketieteen ja kirurgian tohtoriksi hän väitteli 1924 ja erikoistui sisätauteihin ja radiologiaan. Jansson oli lääketieteellisen radiologian dosentti Helsingin yliopistossa 1927–1951. Hän sai professorin arvonimen 1951. Häntä pidetään Suomen röntgenologian uranuurtajana. Jansson toimi uransa aikana röntgenlääkärinä useissa eri sairaaloissa, sota-aikana hän työskenteli lääkärinä sotasairaalassa.

## Lähteet
Antti Kokkonen

**Antti Juhani Kalervo Kokkonen** (s. 3. marraskuuta 1986) on suomalainen pikajuoksija. SM-kilpailuista hänellä on 400 metriltä hopeaa Kalevan kisoista 2012 sekä pronssia Kalevan kisoista 2014, 2015 ja 2016. Sisäratojen SM-kilpailuista hänellä on hopea 400 metriltä 2013 ja pronssia sekä 200 että 400 metriltä vuodelta 2014. Viestijuoksun SM-kilpailuista hänellä on pronssia 4 × 100 metriltä vuodelta 2016.

Kokkosta valmensi vuoteen 2012 saakka Timo Zerni ja hän edustaa Oulun Pyrintöä. Vuoteen 2015 saakka hän edusti Veitsiluodon Kisaveikkoja. Kokkosen ennätys 400 metrillä on 47,95, jonka hän juoksi Oulun Kalevan kisoissa vuonna 2016. Hänellä on maaotteluedustuksia.

## Lähteet
*
Zarafšon

**Zarafšon** (, , ) on joki Tadžikistanissa ja Uzbekistanissa. Sen pituus on 877 kilometriä. Jokialtaan laajuus on 41&nbsp;860 neliökilometriä, josta varsinaista yläjuoksun valuma-aluetta on 17&nbsp;710 neliökilometriä.

Joki saa alkunsa Tadžikistanista Turkestan- ja Zarafšonvuorten yhtymäkohdasta sijaitsevalta Zarafšonin jäätiköltä 2&nbsp;800 metrin korkeudesta. Sen nimi on yläjuoksulla Masttšoh. Ensimmäiset 300 kilometriä joki virtaa vuolaana kohti länttä kapeassa laaksossa, jossa siihen yhtyvät suurimmat sivujoet Fon, Kištūd ja Moğijon.

Pandžakentin alapuolella alkavalla tasangolla Zarafšon ei saa lainkaan sivujokia. Se jakautuu Samarkandin lähellä kahdeksi haaraksi, joiden nimet ovat Okdaryo ja Qoradaryo. Niiden väliin jää 15 kilometriä leveä Miyonkolin saari. Pääosa vedestä virtaa Qoradaryon ja sen kanavien kautta. Haarat yhtyvät Yangirabodin kaupungin lähellä, jossa joki saa jälleen nimen Zarafšon.

Jokilaakso kapenee Navoiyn luona, minkä jälkeen Zarafšon virtaa Kyzylkumin aavikon sekä Buharan ja Qorakoʻlin keitaiden läpi lounaaseen. Tätä osuutta kutsutaan myös Qorakoʻldaryoksi. Qorakoʻlin yläpuolella olevan padon jälkeen Zarafšon jakautuu Toyqir ja Saribozor -nimisiksi haaroiksi, jotka muodostavat kastelukavien verkon. Joki ehtyy aavikon hiekkaan ja Dengizkoʻlin kaltaisiin suolajärviin, mutta aikaisemmin se on tietyissä ilmasto-olosuhteissa voinut laskea Amudarjaan.

Zarafšon saa vetensä huhti-syyskuussa vuorten jäätiköistä, lumipeitteestä ja lähteistä. Sen virtaus on suurimmillaan heinä-elokussa. Keskimääräinen virtaus Tadžikistanin Dupulassa lähellä Uzbekistanin rajaa on 154 kuutiometriä sekunnissa.

Joki mainitaan Avestassa ”hyvänä vetenä”, mistä myös sen kreikkalainen nimi Polytimetus on käännetty. Myöhemmin käytettiin useita eri nimiä, kunnes 1700-luvulla vakiintui persian kielen ”kullan levittäjää” tarkoittava sana *zar-afšān*. Zarafšonin vettä on käytetty vuosituhansien ajan keinokasteluun, ja sen alajuoksu on tiheästi asuttua maatalousaluetta. 1900-luvulla keinokastelua alettiin harjoittaa myös Tadžikistanin Pandžakentin piirissä. Nykyään maatalous käyttää joen lähes koko vesimäärän. 1960-luvulta lähtien lisääntyneen sameuden takia Zarafšonin vesi ei alajuoksulla kelpaa juomavedeksi.

Zarafšonin alajuoksua ympäröi lukuisten kastelukanavien ja tekojärvien verkosto. Se saa lisävettä kanavia pitkin Amudarjasta. Joen varrella sijaitsevat muun muassa Samarkandin, Buharan, Kattaqoʻrgʻonin, Gʻijduvonin, Romitanin ja Navoiyn kaupungit.

## Lähteet

## Aiheesta muualla
Zomba

**Zomba** voi tarkoittaa seuraavia asioita:

* Zomba, kaupunki Malawissa
* Zomban piirikunta, aluehallinnon toisen tason hallintoalue Malawissa
* Zomba, kylä Unkarissa
* 1468 Zomba, asteroidi.
Käänteisalkio

**Käänteisalkion** käsite liittyy abstraktiin algebraan, jossa kahden joukkoon S kuuluvan alkion a,b \in S binäärioperaation laskutulos a*b on joukon S neutraalialkio e eli a*b=e. 
Tällöin sanotaan, että a ja b ovat *toistensa* käänteisalkioita. Käänteisalkion nimitys tulee reaalilukujen kertolaskusta, jossa neutraalialkio on luku 1 ja jokaisella luvulla a \in \R\smallsetminus0 on olemassa yksi käänteisluku b = \tfrac{1}{a} \in \R, jolle a\cdot b = a\cdot \tfrac{1}{a} = 1.

**Yksikkö** tarkoittaa alkiota, jolla on käänteisalkio  mutta joskus vain ykkösalkiota eli identiteettialkiota.

## Formaali määritelmä, nimitykset ja merkinnät
Alkiolla b on *vasemmanpuoleinen käänteisalkio* a, jos a*b=e, ja *oikeanpuoleinen käänteisalkio*, jos b*a=e. Mikäli alkiolla on samanaikaisesti sekä vasemmanpuoleinen- että oikeanpuoleinen käänteisalkio, sanotaan vain, että sillä on olemassa käänteisalkio. Jos alkiolla on olemassa käänteisalkio sanotaan, että alkio on *kääntyvä*.

Jos laskutoimitusta pidetään luonteeltaan multiplikatiivisena, merkitään alkion x käänteisalkiota x^{-1}. Jos se taas on additiivinen, se merkitään kuten vastaluvutkin yhteenlaskussa eli -x.

## Esimerkkejä
Kokonaislukujen joukossa pari (\Z,*) sisältää vain muutaman käänteisalkion eli käänteisluvun, kun laskutoimitus * on kertolasku. Selvästikään luvulla 2 ei ole käänteislukua olemassa, koska sen pitäisi olla \tfrac{1}{2} \notin \Z. Ainoat luvut, jolla on olemassa käänteisluvut, ovat -1 ja 1. Näiden käänteisluvut ovat luvut itse.

Jos määritetään erikoinen laskutoimitus a\star b= a + b - 1 kokonaislukujen joukossa. Jos valitaan ensin kokonaisluku s, voidaan laskea sille käänteisalkio ehdosta a + b - 1 = 1. Sillä on oikeanpuoleinen käänteisluku -s = 2- s, koska a\star b= s\star (-s)=s + (2-s) - 1=1. Sama voidaan osoittaa vasemmanpuoleisesti.

Funktioiden joukossa \mathcal{F}(X), missä X on funktioiden määrittely- ja arvojoukko, identtinen kuvaus id(x)=x on yhdisteen \circ neutraalialkio. Silloin voidaan määritelmän mukaan kirjoittaa id \circ f = f = f \circ id. Jos f \in \mathcal{F}(X) on bijektio, on f^{-1} \in\mathcal{F}(X) funktion f käänteiskuvaus laskutoimituksen \circ suhteen ja f \circ f^{-1} = id = f^{-1} \circ f. Muilla joukon f \in \mathcal{F}(X) alkioilla, jotka eivät ole bijektioita, ei ole käänteiskuvausta.

## Käänteisalkiot algebrassa
Lukujoukko ja laskutoimitus muodostavat parin, joka voi olla monoidi. Monoidilla ei tarvitse olla käänteisalkioita, vaikka sillä on neutraalialkio. Sen sijaan ryhmällä on käänteisalkiot, sillä se saadaan monoidista vaatimalla jokaiselle alkiolle yksikäsitteinen käänteisalkio. Kun ryhmälle tehdään laajennus toisella laskutoimituksella, tulee vähintään additiivisella laskutoimituksella olla käänteisalkiot. Tätä algebraa kutsutaan renkaaksi. Jos sekä additiivisella- että multiplikatiivisella laskutoimituksella on molemmilla olemassa käänteisalkiot, kutsutaan sitä kunnaksi.

## Aiheesta muualla
* Ray Mayer’s notes: Binary operations on sets 

## Lähteet
Kar de Mumma

**Erik Harald Zetterström** (14. elokuuta 1904 Tukholma – 7. heinäkuuta 1997 Tukholma) oli  ruotsalainen kirjailija, joka on käyttänyt nimimerkkiä *Kar de Mumma*. Hän oli *[[Svenska Dagbladet]]in* pitkäaikainen kolumnisti. Hän kirjoitti lehteen humoristisia artikkeleita vuodesta 1922 aina 1990-luvun puoliväliin.

Zetterströmin isä oli kirjailija, toimittaja Hasse Zetterström, joka ansioitui erityisesti pilalehtien kirjoittajana.

## Lähteet

## Aiheesta muualla
*
Jani Koskela

**Jani Koskela** (s. 14. huhtikuuta 1993) on suomalainen pikajuoksija. Hän edustaa Tampereen Pyrintöä ja häntä valmentaa Juha Koskela.

Porin Kalevan kisoissa 2015 Koskela voitti kultaa 400 metrillä uudella ennätysajallaan 47,85. Vuosina 2011 ja 2012 hän saavutti matkalla pronssia. 200 metrillä Koskela voitti hopeaa vuosina 2011, 2013 ja 2017. Sisäratojen SM-kilpailuissa hän on saavuttanut kultaa 4&nbsp;×&nbsp;300 metrin viestissä 2016 sekä hopeaa 200 metrillä 2010, 400 metrillä 2016 ja 4&nbsp;×&nbsp;200 metrin viestissä 2018. Viestijuoksun SM-kilpailuissa hän on saavuttanut Tampereen Pyrinnön viestijoukkueessa 4&nbsp;×&nbsp;100 metrin viestissä kultaa vuonna 2011 ja pronssia vuonna 2017 sekä 4&nbsp;×&nbsp;400 metrin viestissä kultaa vuonna 2016, hopeaa vuonna 2017 ja pronssia vuonna 2014.

Koskela karsiutui alkuerissä 200 ja 400 metrillä alle 20-vuotiaiden EM-kilpailuissa 2011. Helsingin EM-kilpailuissa 2012 Koskela juoksi Suomen joukkueessa 4 × 400 metrin viestissä, joka karsiutui alkuerissä. Hän karsiutui 200 metrin alkuerissä alle 23-vuotiaiden EM-kilpailuissa 2013 ja 2015. Hänellä on myös maaotteluedustuksia.

Koskelan ennätys 200 metrillä on 21,29 ja 400 metrillä 47,74.

## Lähteet
Jouni Helppikangas

**Jouni Petteri Helppikangas** (s. 10. helmikuuta 1971 Rovaniemi) on suomalainen kiekonheittäjä. 

Aikuisten SM-kisoista Helppikangas on saavuttanut pronssia vuosina 1998, 2005 ja 2012. Hänen ennätyksensä on 61,72 m vuodelta 2001. Hänellä on maaotteluedustuksia.

Helppikangas on edustanut urallaan Sallan Karhuja, Saarenkylän Nuorisoseuran Urheilijoita, Oulun Pyrintöä ja Orimattilan Jymyä. Hänen valmentajanaan on toiminut Hannu Heikkilä.

## Lähteet
Zomba (Malawi)

**Zomba** on kaupunki Malawissa, Afrikassa. Se sijaitsee Zomban piirikunnassa hallinnollisella Eteläisellä alueella, Blantyren koillispuolella. Se oli brittien siirtomaahallinnon keskus vuodesta 1891 ja vuoteen 1975 asti myös itsenäisen Malawin pääkaupunki.

Kaupungin pinta-ala on 39,0 neliökilometriä. Väkiluku on kehittynyt seuraavasti: 43 300 (1987), 65 900 (1998), 88 300 (2008) ja 105 000 (2018).

Zombassa toimii Malawin yliopisto (University of Malawi, UNIMA).

## Lähteet

## Aiheesta muualla

* Introducing Zomba  Lonely Planet
Kurt Jansson

**Kurt Gunnar Jansson** (20. marraskuuta 1915 Noormarkku – 13. tammikuuta 1998 Tampere) oli suomalainen diplomaatti ja filosofian maisteri. Hän oli yksi harvoista suomalaisista sosiaalialan asiantuntijoista, jotka ovat luoneet näyttävän kansainvälisen uran.

Kun Sotainvalidien Veljesliitto perustettiin välirauhan aikana huolehtimaan sodassa vammautuneista, itsekin talvisodassa haavoittunut Jansson palkattiin järjestön huoltopäälliköksi. Hän jatkoi tässä tehtävässä myös jatkosodan ajan. Sodan jälkeen hän työskenteli pari vuotta valtion Työhuoltoviraston johtajana, minkä jälkeen 1946 hänet nimitettiin Sotainvalidien Veljesliiton toiminnanjohtajaksi. Häneen henkilöityivät sotainvalidihuollon merkittävät saavutukset sodan jälkeen.

Sotainvaliditoiminnan kansainvälisten yhteyksien luominen niin sanottuina vaaran vuosina osoittautui poliittisesti vaikeaksi. Neuvostoliiton kanssa yritettiin luoda yhteistyötä, mutta siinä epäonnistuttiin. Läntiseen veteraanijärjestöön World Veterans Federationiin (WVF) taas arkailtiin lähteä, koska Suomen idänsuhteiden pelättiin kärsivän. Sotainvalidien Veljesliitto liittyi lopulta 1954 WVF:n jäseneksi.

Jansson oli jo tätä ennen vuonna 1953 nimitetty Pariisiin WVF:n kuntouttamisosaston johtajaksi ja 1954 Yhdistyneiden kansakuntien sihteeristöön sosiaalialan asiantuntijaksi. Tämä oli sikäli poikkeuksellista, että Suomi ei ollut vielä YK:n jäsen.

Janssonin asiantuntemusta käytettiin monissa YK:n tehtävissä. Hän johti YK:n Lähi-idän sosiaalitoimintaa Beirutissa, toimi YK:n sosiaaliosaston apulaisjohtajana New Yorkissa, rauhanturvajoukkojen komentajan poliittisena neuvonantajana Kyproksella, YK:n kehitysohjelman edustajana Pakistanissa, YK:n pysyvänä edustajana Nigeriassa ja YK:n turvallisuusneuvoston erityistehtävissä Mosambikissa.

Hänet nimitettiin YK:n neuvottelevaksi virkamieheksi 1977 ja lopulta apulaispääsihteeriksi 1980. Hän toimi pääsihteerin edustajana Kambodžassa järjestelemässä humanitaarista avustustoimintaa. Tämän jälkeen hän organisoi pääsihteerin määräyksestä 1984–1985 Etiopian avustamista maata kohdanneen ankaran nälänhädän takia. Hän jäi YK:sta eläkkeelle vuonna 1985.

Hän sai professorin arvonimen 1990.

Kurt Janssonin poika on 1960-luvulla yleisurheilijana ja myöhemmin Kanadaan muuttaneena liikemiehenä tunnettu Harri Jansson.

## Julkaisut
**Maailmanjärjestön mies: Neljä vuosikymmentä kansainvälistä toimintaa* WSOY, 1992 (muistelmat)

## Lähteet
* 

### Viitteet
Pajukäärömittari

**Pajukäärömittari** (*Epione repandaria*) on mittareiden (*Geometridae*) heimoon kuuluva perhonen. Laji on yleinen ja sen lentoaika sijoittuu loppukesään.

## Lähteet

## Aiheesta muualla
* UniProt: Taxonomy - ''Epione repandaria''
* University of Michigan, Animal Diversity Web (ADW): ''Epione repandaria''
* PheroBase: Semiochemicals of ''Epione repandaria'', the Borded beauty
Anders Mauritz Jernström

**Anders Mauritz Jernström** (14. maaliskuuta 1837 – 22. kesäkuuta 1877 Leipzig) oli suomalainen geologi ja Helsingin yliopiston kirjaston amanuenssi 1869–1877. Jernström julkaisi kaksiniteisen teoksen *Material till Finska Lappmarkens geologi* (1874–1875).

## Lähteet
Gøtu Ítróttarfelag

**Gøtu Ítróttarfelag** (tunnetaan myös nimellä **GÍ Gøta**) oli färsaarelainen jalkapallojoukkue. Vuonna 1926 perustettu Gøtu ÍF lopetti toimintansa 2008, jolloin se yhdistyi Leirvik ÍF:n kanssa muodostaen uuden seuran nimeltä Víkingur.

Färsaarten mestaruuden Gøtu ÍF voitti kuudesti. Eurocupeihin seura osallistui useita kertoja. Vuoden 1996 UEFA Cupissa se kohtasi suomalaisen FC Jazzin.

## Saavutukset
*Färsaarten mestari: 1983, 1986, 1993, 1994, 1995, 1996
*Färsaarten cup-mestari: 1983, 1985, 1996, 1997, 2000, 2005
Harald Jensen (vuorineuvos)

**Harald Christian Jensen** (1. heinäkuuta 1882 Huittinen – 16. syyskuuta 1953 Tukholma) oli suomalainen tamperelaista Suomen Trikoota yli 30 vuoden ajan johtanut vuorineuvos ja diplomi-insinööri. 

Jensenin vanhemmat olivat Tanskasta Suomeen muuttaneet Hans Peder Jensen ja Margarete Cristensen. Hän pääsi ylioppilaaksi 1901 Turun ruotsalaisesta reaalilyseosta ja valmistui insinööriksi 1905 Polyteknillisen opiston koneenrakennusosastolta. Jensen opiskeli sitten puolen vuoden ajan Mockelin kutomakoulussa Vaalsissa Hollannissa ja hankki lisäksi käytännön kokemusta työskentelemällä saksalaisissa kutomatehtaissa.

Jensen oli Suomeen palattuaan Yhdistyneiden Villatehtaiden Hyvinkään verkatehtaan apulaisisännöitsijänä 1908–1911. Tämän jälkeen Jensen oli Tampereella Suomen Trikoon toimitusjohtajana vuosina 1911–1953. Jensenin aikana yhtiön työntekjämäärä nousi 238:sta yli 3 000:een. Suomen Trikoo osti 1919 *Tampereen Kutomateollisuus Oy*:n sekä 1930-luvulla kolme trikootehdasta *Sukka Oy*:n, *Tampereen Trikooteollisuus Oy*:n ja *Laurilan Kutomo Oy*:n. Vuorineuvoksen arvon Jensen sai 1946. Hän oli jäsenenä useiden yritysten johtokunnissa ja oli muun muassa Suomen Kutomateollisuuden Työnantajien liiton puheenjohtajana 1945–1952.

Jensenin puoliso oli Anna Maria (Maja) Enqvist. Kauppaneuvos Åke Jensen ja vuorineuvos Waldemar Jensen olivat heidän poikiaan.

## Lähteet
Salamatkustus

**Salamatkustaja** (kutsumanimenä myös *jänis*) on henkilö, joka matkustaa salaa jossakin kulkuvälineessä, kuten linja-autossa, junassa, laivassa tai lentokoneessa.

Salamatkustajille matkustaminen voi olla vaarallista. Koska he eivät ole laillisesti kyydissä, voivat he joskus matkata pitkiäkin aikoja ilman ruokaa tai juomaa ja joissain tapauksissa jopa ilman ilmaa (liian tiivis kontti jossa liikaa ihmisiä). On tapauksia, joissa salamatkustajat ovat yrittäneet matkustaa lentokoneiden laskutelineille varatussa tilassa ja kuolleet paleltumalla. Ihmisiä on myös kuollut kuorma-autojen kuljettamiin kontteihin, kun metallisen kontin sisäilma on kuumentunut auringonpaisteessa.

1920-luvun loppupuolella nousi salamatkustuksessa suoranainen buumi, sillä sen katsottiin olevan nopea ja helppo keino nousta kuuluisuuteen. Yhdysvaltain Ellis Islandilta karkotettiin vuosina 1927–1928 yli 500 salamatkustajana ollutta henkilöä, joista merkittävä osa oli nuoria naisia.

## Katso myös
*Vapaamatkustajan ongelma

## Lähteet

## Aiheesta muualla
* References for the original study of wheel well stowaways by Veronneau et al. in 1996
* Aviat Space Environ Med. 1996 Aug;67(8):784-6
* The 1996 study was updated and published by The Flight Safety Foundation in 1997
Arya

**Arya** voi tarkoittaa muun muassa seuraavia:

* *[[Arya (elokuva)|Arya]]*, intialainen telugunkielinen elokuva vuodelta 2004
* *[[Arya 2]]*, intialainen telugunkielinen elokuva vuodelta 2009
* Arya, eteläintialainen näyttelijä
* Arya, sukunimenä:
** Satyadev Narayan Arya (s. 1939), intialainen poliitikko ja kuvernööri
* Arya Dröttningu, hahmo Christopher Paolinin *[[Perillinen (kirjasarja)|Perillinen]]*-kirjasarjassa
* Arya Stark, hahmo George R. R. Martinin *[[Tulen ja jään laulu]]* -kirjasarjassa ja sen televisiosovituksessa *[[Game of Thrones]]*.
Anastomoosi

**Anastomoosi**, (, , kreikan sanoista *ana*, ylös, ja  *stoma*, suuhaara ) voi tarkoittaa seuraavia:

* anastomoosi, lääketieteessä: kahta vierekkäin kulkevaa verisuonta, imusuonta tai hermoa yhdistävä poikkihaara
* anastomoosi, biologiassa: kahden evolutiivisen kehityshaaran jälleen yhdistyminen
* anastomoosi, mykologiassa: sienirihmaston haarojen yhdistyminen
* anastomoosi, geologiassa: 
* anastomoosi maantieteessä: joen haarojen jälleenyhdistyminen
* anastomoosi, arkkitehtuurissa: 

## Lähteet
*Facta 2001 s. 487.

### Viitteet
Albert Ludvig Lindsay von Julin

**Albert Ludvig Lindsay von Julin** (2. elokuuta 1871 Pohja – 8. toukokuuta 1944 Pohja) oli Fiskarsin toimitusjohtaja ja vuorineuvos. 

Albert Lindsay von Julinin vanhemmat olivat tehtailija Emil Lindsay von Julin ja Hildur Arnoldina Fredrika Wilhelmina Kistner. Edellinen Fiskarsin toimitusjohtaja Johan Albert von Julinin oli Albert Lindsay von Julinin setä. Albert Lindsay von Julin pääsi ylioppilaaksi Haminan ruotsalaisesta yksityislyseosta 1890 ja valmistui vuori-insinööriksi Tukholmassa 1895. Hän oli vuori-insinöörinä Ruotsissa ja sitten kemistinä Nobel-veljesten tehtaalla Bakussa 1896–1900. Von Julin toimi Oy Fiskars Ab:n insinöörinä 1904–1906 ja oli Fiskarsin toimitusjohtajana 1906–1943 ollen myös useiden muidenkin teollisuusyritysten johdossa. Hänelle myönnettiin vuorineuvoksen arvo 1921. Julinin isoisä oli Johan Jacob Julin.

Von Julin oli aatelissäädyssä edustaja valtiopäivillä 1905–1906.

Von Julin oli naimisissa vuodesta 1898 Elin Constance Blombergin kanssa. 

## Lähteet
Mathieu Arzeno

**Mathieu Arzeno** (s. 18. elokuuta 1987 Salon-de-Provence) on ranskalainen ralliautoilija. Hän aloitti uransa kartingissa vuonna 2001. Vuonna 2005 hän kilpaili Formula Campus-sarjassa. Vuosina 2006-07 Arzeno kilpaili Ranskan Formula Renault-sarjassa. Hän ajoi myös kaksi kilpailua Eurocup Formula Renault-sarjassa kaudella 2007. Vuonna 2009 Arzeno ajoi ensimmäiset kilpailunsa IRC-sarjassa ja seuraavana vuonna JWRC-sarjassa. Vuonna 2012 Arzeno saavutti uransa ensimmäiset rallin MM-sarjan pisteet ajamalla kymmenenneksi Saksan rallissa.

## Lähteet
Sanelukone

**Sanelukone** on laite, jonka avulla ääntä, erityisesti puhetta, voidaan tallentaa äänitteiksi ja kuunnella äänitteitä myöhemmin. Tavanomaisia käyttötarkoituksia ovat muun muassa haastattelujen tallennus toimitustyössä, potilaskertomusten sanelu puhtaaksikirjoitusta varten ja kokousten nauhoittaminen pöytäkirjan myöhempää kirjoitusta varten. Aiemmin sanelukoneissa tallennusmediana käytettiin magneettisia levykkeitä ja magneettinauhoja, joille ääni tallentui analogisessa muodossa. Nykyiset sanelimet tallentavat äänen digitaalisessa muodossa muistikorteille.

## Katso myös
*Nauhuri
Albert von Julin

**Albert von Julin** tarkoittaa seuraavia henkilöitä:

*Johan Albert Edvard von Julin (1846–1906), vuorineuvos, Fiskarsin toimitusjohtaja
*Albert Ludvig Lindsay von Julin (1871–1944), vuorineuvos, Fiskarsin toimitusjohtaja
Johan Albert Edvard von Julin

**Johan Albert Edvard von Julin** (22. joulukuuta 1846 – 7. kesäkuuta 1906) oli suomalainen yritysjohtaja, valtiopäivämies ja vuorineuvos. 

Von Julin oli Suomen marsalkkana tunnetun Gustaf Mannerheimin eno. Hän peri isältään Johan Jacob von Julinilta Kosken tehtaan ja siihen kuuluvan maatilan. Vuodesta 1875 hän oli Fiskarsin toimitusjohtaja ja hän pelasti vaikeuksiin ajautuneen yrityksen. Von Julin oli myös mukana Suomen ja Venäjän välisissä tullineuvotteluissa puolustamassa Suomen etua.

Von Julin oli aatelissäädyssä edustaja valtiopäivillä 1872, 1877–1878, 1885, 1888, 1891, 1894, 1897, 1899, 1900, 1904–1905 ja 1905–1906.

## Lähteet
Erik Julin

**Erik Julin** (13. marraskuuta 1796 Oulu – 21. kesäkuuta 1874 Turku) oli Turun kaupunginapteekkari, yritysjohtaja ja kauppaneuvos (1854). 

## Henkilöhistoria
Julinin vanhemmat olivat apteekkari, kollegiasessori Johan Julin ja Albertina Karberg ja puoliso vuodesta 1822 Christina Sofia Sundbäck. Vuorineuvos Johan Jacob Julin oli hänen vanhempi veljensä. 

Erik Julin oli aloitteellinen monissa yleishyödyllisissä yrityksissä. Hän oli Turussa toimivan Turun konepajan omistajia, Turun laivatelakan toimitusjohtaja vuodesta 1857. Hän oli vuosina 1825–1830 toimineen Bolaget för Österbottniska Kustfarten -purjelaivayhtiön päävarustaja ja mukana perustamassa Pohjanmaan höyrylaivayhtiötä. Turun ensimmäinen vapaapalokunta perustettiin hänen ansiostaan vuonna 1838. 

## Julkaisu
**Erik Julins anteckningar om Åbo stad* 1918 (muistelmat)

## Lähteet
Yhdysvaltain avoin tennisturnaus 2012 – miesten kaksinpeli

Novak Đoković oli turnauksen puolustava mestari, mutta hän hävisi loppuottelussa ensimmäisen Grand Slam -voittonsa ottaneelle Andy Murraylle luvuin 7–6(10), 7–5, 2–6, 3–6, 6–2.

## Sijoitetut pelaajat

# Roger Federer *(puolivälierät)*
# Novak Đoković *(loppuottelu, hävisi Andy Murraylle)
# *'Andy Murray (mestari)*'
# [[David Ferrer]] *(välierät)*
# [[Jo-Wilfried Tsonga]] *(2. kierros)*
# [[Tomáš Berdych]] *(välierät)*
# [[Juan Martín del Potro]] *(puolivälierät)*
# [[Janko Tipsarević]] *(puolivälierät)*
# [[John Isner]] *(3. kierros)*
# [[Juan Mónaco]] *(1. kierros)*
# [[Nicolás Almagro]] *(4. kierros)*
# [[Marin Čilić]] *(puolivälierät)*
# [[Richard Gasquet]] *(4. kierros)*
# [[Aleksandr Dolgopolov]] *(3. kierros)*
# [[Milos Raonic]] *(4. kierros)*
# [[Gilles Simon]] *(3. kierros)*
# [[Kei Nishikori]] *(3. kierros)*
# [[Stanislas Wawrinka]] *(4. kierros)*
# [[Philipp Kohlschreiber]] *(4. kierros)*
# [[Andy Roddick]] *(4. kierros)*
# [[Tommy Haas]] *(1. kierros)*
# [[Florian Mayer]] *(1. kierros)*
# [[Mardy Fish]] *(4. kierros)*
# [[Marcel Granollers]] *(2. kierros)*
# [[Fernando Verdasco]] *(3. kierros)*
# [[Andreas Seppi]] *(1. kierros)*
# [[Sam Querrey]] *(3. kierros)*
# [[Mihail Južnyi]] *(1. kierros)*
# [[Viktor Troicki]] *(1. kierros)*
# [[Feliciano López]] *(3. kierros)*
# [[Julien Benneteau]] *(3. kierros)*
# [[Jérémy Chardy]] *(3. kierros)''

## Kaavio
### Avain
* Q = karsinnoista
* WC = villi kortti
* LL = Lucky Loser
* PR = suojattu ranking
* l. = luovutusvoitto

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8
Pohjanmaan höyrylaivayhtiö

**Pohjanmaan höyrylaivayhtiö** (*Österbottniska Ångfartygs-Bolaget, stiftadt af Grefve Berg*) oli vuonna 1857 perustettu Pohjanmaan rannikkokaupunkien ja Pietarin väliä liikennöinyt laivayhtiö. Se sai keisari Aleksanteri II:lta Pietarista keisarillisella sinetillä varustetun kirjeen, jossa annettiin lupa käyttää keisarin nimeä uudessa laivassa.

Yksi yhtiön perustajista oli apteekkari ja yritysjohtaja Erik Julin. Yhtiön osakepääomaksi tuli 225 000 hopearuplaa, joka jakautui 2&nbsp;250 osakkeeseen. Lisäksi yhtiö sai valtiolta korottoman 150&nbsp;000 ruplan lainan.

Yhtiön historia oli myrskyisä. Ristiriidoista keskusteltiin sanomalehtien välityksellä. Valtionlainan takaisinmaksu aiheutti vaikeuksia. Kun ensimmäinen maksuerä erääntyi 1862, pystyi yhtiö hädin tuskin selviytymään siitä. Usko yhtiöön oli 1860-luvun alussa heikko. Sadan ruplan nimellisarvoisia osakkeita myytiin 10 ruplalla, kunhan ostaja sitoutui vastaamaan lisäksi valtionlainasta 66 2/3 ruplan edestä.

Menestys parani myöhemmin, ja vuosina 1864–1875 pystyttiin osinkoakin jakamaan melkein joka vuosi. Kilpailu kuitenkin kiristyi ja yhtiön kalusto kului. Yhtiö purettiin vuonna 1875.

## Lähteet
Xingu

**Xingu** on Etelä-Amerikassa olevan Amazon-joen sivujoki Brasiliassa. Joki saa alkunsa Keski-Brasilian vuorilta ja sillä on pituutta 1&nbsp;980 kilometriä. Joessa on paljon putouksia, ja se on purjehduskelpoinen vain alajuoksultaan. Xingujokeen on rakenteilla suuri Belo Monten pato. Hanke on saanut paljon vastustusta.

## Lähteet

## Aiheesta muualla
Belo Monten pato

**Belo Monten pato** on Amazonin sivujokeen Xinguun rakennettu suuri pato ja voimalaitos.
Voimala käynnistyi vuonna 2019.

Valmistuessaan tämä Amazonin sivujoen pato on maailman kolmanneksi suurin. Sitä suurempia ovat vain Kiinassa oleva Kolmen rotkon pato ja Brasilian ja Paraguayn rajalla oleva Itaipun pato. Patoon liittyvän voimalaitoksen on tarkoitus tuottaa sähköä 11&nbsp;000 megawattia, joka tekee siitä teholtaan maailman viidenneksi suurimman vesivoimalaitoksen.

## Historia

Ensimmäisen kerran Xingujoen patoamista suunnitteli 1970-luvulla Brasilian sotilasdiktatuuri, joka aikoi rakentaa jokeen jopa viisi patoa. Hanke jäi kuitenkin toteutumatta. Vuonna 2005 Brasilian parlamentti hyväksyi Belo Monten rakennusprojektin, ja sen rakentaminen aloitettiin. Brasilian tuomioistuin keskeytti rakennustyöt vuonna 2012, koska joen varren alkuperäiskansoja ei ollut kuultu lainmukaisesti. Pian keskeytyksen jälkeen Brasilian korkein oikeus antoi kuitenkin luvan jatkaa töitä.

Voimalalla on lupa toimia vuoteen 2045 asti.

## Padon vaikutukset
Joen patoamista on vastustettu yhtä kauan kuin sitä on suunniteltukin. Suunnitelmia jatkettiin, vaikka tiedettiin,e ttä Belo Monten pato nostaisi joen pintaa niin, että vesi peittäisi 500 neliökilometriä maata. Kymmeniä tuhansia ihmisiä jouduttaisiin siirtämään pois asuinseudultaan, ja monien alkuperäiskansojen elämäntavat vaarantuisivat. Lisäksi luonto saattaa tuhoutua paikoin pahoin.

## Lähteet
Luettelo typografisista lainausmerkkipareista eri kielissä

Tämä on **luettelo typografisista lainausmerkkipareista eri kielissä**. Tieto- ja kirjoituskoneiden oletusarvoisesti tuottamien suorien lainausmerkkien sijasta typografiassa suositaan *kaarevia* tai *kulmalainausmerkkejä*, joiden tarkat käyttötavat vaihtelevat kieli- tai maakohtaisten perinteiden mukaan. Suomen kielessä noudatetaan pelkistettyä mallia, jossa aloittava ja lopettava lainausmerkki ovat keskenään samanlaiset, mutta useimmissa muissa kielissä aloittava lainausmerkki on erinäköinen kuin lopettava lainausmerkki – tällöin merkit ovat keskenään samanmuotoisia, mutta eri asennoissa.

Lainausmerkit voivat toisinaan esiintyä myös sisäkkäin, niin että ensisijaisten merkkien sisällä käytetään toisentyyppisiä lainausmerkkejä. Tällöin ensisijaisina merkkeinä käytetään usein *kokolainausmerkkejä* eli *kaksinkertaisia lainausmerkkejä* ja toissijaisina *puolilainausmerkkejä* eli *yksinkertaisia lainausmerkkejä*, mutta joskus (esimerkiksi brittienglannissa) järjestys voi olla päinvastainenkin. Joissain kielissä (kuten espanjassa, italiassa ja ranskassa) kokolainausmerkkejä suositaan molemmilla tasoilla, mutta yleensä kuitenkin niin, että toissijaiset merkit ovat erityyppisiä kuin ensisijaiset.

## Lähteet
Muikku (täsmennyssivu)

**Muikku** voi tarkoittaa seuraavia asioita:

*muikku, kalalaji
*Miinanraivaaja Muikku
*Tutkimusalus Muikku

## Sukunimi
*A. J. Muikku (1846–1877), toimittaja, joka perusti 1876 ensimmäisen suomenkielisen sanomalehden Yhdysvaltoihin
*Jari Muikku, järjestöjohtaja
*Otto Muikku (1901–1963), SDP:n kansanedustaja
*Pirkko Muikku-Werner (s. 1947), kielitieteen professori.
Napa-yhtiöt

**Napa-yhtiöt** on suomalainen tietotekniikkayritys, joka tuottaa ohjelmistoja laivojen suunnitteluun ja operointiin. Napan ohjelmistoja käyttävät lähes kaikki maailman suurimmat telakat, laivasuunnittelutoimistot, luokituslaitokset ja varustamot sekä monet yliopistot, tutkimuslaitokset ja konsulttiyritykset. Käyttäjinä on kaikkiaan noin 400 yritystä ja organisaatiota yli 50 maassa. Onboard Napa -järjestelmä on käytössä noin 1400 laivassa maailman merillä.

Napa-yhtiöiden laivojen alkusuunnitteluohjelmistolla on noin 95 prosentin markkinaosuus. Laivojen suorituskyvyn ohjaukseen ja seurantaan suunnitellut ohjelmistot ovat käytössä yli 90 prosentissa maailman risteilyaluksista ja autolautoista.

Japanilainen luokituslaitos ClassNK osti NAPA Oy:n vuonna 2014

## Historiaa
Napa irtautui vuonna 1989 vaikeuksiin joutuneen Wärtsilän tytäryrityksestä Witec Oy:stä. Yhtiön maailmanvalloitus alkoi Pohjoismaista, jatkui muualle Eurooppaan, ja 2000-luvun alusta alkaen panostettiin vahvasti Aasian kasvaville laivanrakennus- ja varustamomarkkinoille.

Nyt Napalla on tytäryhtiöt Japanissa, Koreassa ja USAssa sekä edustustot Kiinassa ja Singaporessa ja kehitysyhtiöt Suomessa ja Romaniassa.

Vuonna 2008 Napa sai Tasavallan presidentin kansainvälistymispalkinnon. Tietoviikko-lehti valitsi Napa-Yhtiöt vuoden 2009 Tivi-yritykseksi vuosia jatkuneen erinomaisen kannattavuuden ja kasvuvauhdin ansiosta.

## Lähteet
Kimmo Kuusniemi

**Kimmo Tapani Kuusniemi** on suomalainen kitaristi sekä televisio- ja elokuva-alan toimija. Hän on yksi suomalaisen metallimusiikin pioneereista. Kuusniemen vuonna 1977 perustamaa Sarcofagus-yhtyettä pidetään Suomen ensimmäisenä heavy metal -yhtyeenä.

Sarcofagus teki 1980-luvun alussa kaikkiaan kolme albumia, joista kaksi ensimmäistä vuonna 1980. Yhtyeen kolmas albumi oli 1982 ilmestynyt suomenkielinen *[[Moottorilinnut]]*, joka julkaistiin nimellä *Kimmo Kuusniemi Band*. Sarcofagus teki paluun 2000-luvulla ja julkaisi uuden levyn vuonna 2007. 

*Moottorilinnut*-albumin jälkeen Kuusniemi jätti musiikin tekemisen ja siirtyi televisio- ja elokuvatuotantojen pariin. Hän ohjasi ja kuvasi erilaisia mainoksia, tietoiskuja sekä lyhyita valistuselokuvia. Vuonna 1992 Kuusniemi muutti puolisonsa kanssa Englantiin, jossa hän asuu edelleen. Kuusniemi on muun muassa kuvannut lukuisia musiikkivideoita eri artisteille, kuten Madonna  , Grace Jones   ja The Verve . Lisäksi hän on toiminut ohjaajana useiden metalliyhtyeiden  videoilla sekä säveltänyt elokuvamusiikkia.

Vuonna 2008 valmistui Kuusniemen ohjaama dokumenttielokuva *[[Promised Land of Heavy Metal]]*, joka kertoo heavymusiikin asemasta ja kehityksestä Suomessa. Elokuvassa Kuusniemi haastattelee suomalaisten muusikoiden lisäksi muun muassa presidentti Tarja Halosta.

## Lähteet
*Sarcofaguksen kotisivut
*Kuusniemen haastattelu TV2:n sivuilla 
*
*Kimmo Kuusniemi IMDB:ssä (englanniksi)

### Viitteet
Ovidio Lari

**Ovidio Lari** (2. tammikuuta 1919 Fabbrica, Peccioli – 2. helmikuuta 2007) oli italialainen roomalaiskatolinen piispa. Hänet vihittiin papiksi 10. elokuuta 1941 ja nimitettiin Aostan hiippakunnan johtoon 15. lokakuuta 1968. Piispaksi vihkiminen seurasi 30. marraskuuta. Pääkonsekraattorina toimi Marino Bergonzini, jota avustivat Abele Conigli ja Carlo Colombo.

Lari jäi eläkkeelle 30. joulukuuta 1994. Hänen seuraajakseen nimitettiin tuolloin Giuseppe Anfossi.

## Lähteet
Sunil

**Sunil Varma** (), yleensä pelkästään **Sunil** (s. 28. helmikuuta 1974 Bhimavaram, Andhra Pradesh, Intia), on intialainen, telugunkielinen näyttelijä, joka tunnetaan erityisesti palkintojakin voittaneista koomisista elokuvarooleistaan. Viime vuosina häntä on alettu nähdä myös elokuvien pääosarooleissa, varsinkin vuonna 2010 ilmestyneen S. S. Rajamoulin ohjaaman *[[Maryada Ramanna]]n* saavuttaman hyvän menestyksen jälkeen.

## Palkinnot
* Nandi Awards
** 2001: Paras mieskoomikko (*[[Nuvvu Nenu]]*)
** 2005: Paras mieskoomikko (*[[Andhrudu]]*)
** 2010: Erikoispalkinto (*[[Maryada Ramanna]]*)
* Filmfare Awards South
** 2004: Paras telugukoomikko (*[[Pedababu]]*)
** 2013: Paras telugusivuosa (*[[Tadakha]]*)

## Filmografia

## Lähteet

## Aiheesta muualla
*
Havaijinhiirihaukka

**Havaijinhiirihaukka** (*Buteo solitarius*) on hiirihaukkojen sukuun kuuluva lintu. Sitä tavataan Yhdysvalloissa Hawaijin osavaltiossa.

Nykyisin sitä esiintyy vain pääsaarella, mutta fossiililöydöt kertovat että sitä on aikoinaan esiintynyt myös Molokain, Oahu ja Kauain saarilla. Se on Yhdysvalloissa määritelty uhanalaiseksi, mutta IUCN:n määritelmän mukaan se on silmälläpidettävä.

Havaijinhiirihaukan pituus on 40–46&nbsp;cm. Naaras painaa 605&nbsp;g, koiras, joka on pienempi, painaa 441&nbsp;g. Siitä on kaksi värimuunnelmaa. Tummalla on tummanruskea pää, rinta ja siipien alapuolet. Vaalealla on tumma pää, vaalea rinta ja vaaleat siipien alapuolet.

Lajilla on monenlaisia uhkia: maanviljelyksen lisäksi metsänhakkuu, rakentaminen, liikenne, ihmisen matkailun ja muun toiminnan aiheuttama häiriö, vieraslajit sika (*Sus domesticus*) ja kanarianmyrtti (*Myrica faya*).

Havaijinhiirikaukan elinpiiriä ovat subtrooppiset ja trooppiset kostat alavat ja vuoristometsät sekä viljelmät ja viljelysmaat aina 2&nbsp;700 metrin korkeuteen saakka.

## Lähteet
Robert Walser

**Robert Walser** (15. huhtikuuta 1878 Biel/Bienne, Sveitsi – 25. joulukuuta 1956 Herisaun lähellä) oli saksankielinen sveitsiläinen kirjailija.

Walser on 1900-luvun alkupuolen saksankielisistä modernisteista kaikkein omaperäisimpiä. Hänen maineensa vakiintui kuitenkin vasta 1960-luvulla. Hänen ihailijoitaan olivat jo Franz Kafka, Hermann Hesse ja Robert Musil. Hänen tuotantonsa syntyi 1900-luvun alkuvuosikymmenillä, mutta sittemmin ura keskeytyi psykoosiin. Waldaun mielisairaalassa Walserilla diagnosoitiin katatoninen skitsofrenia. Hän lopetti kirjoittamisen 54-vuotiaana, kun hänet siirrettiin Herisaun mielisairaalaan.

Walserin tuotannosta on suomennettu valikoima *Kävelyretki ja muita kertomuksia* (Teos, 2012) ja romaani *Konttoristi* (1908, suom. 2016). Teokset on suomentanut Ilona Nykyri.

## Suomennetut teokset
* 
* 
* 

## Lähteet

## Aiheesta muualla
* Robert Walser-Zentrum. 
*
* Erkki Vainikkala: Jäljet lumessa – Robert Walser kävelyretki, *Maailmankirjat, käännöskirjallisuuden verkkolehti*, 2013.
* Risto Niemi-Pynttäri:  Robert Walser: Konttoristi. Toimistoapulainen ja finanssikapitalismi, *Maailmankirjat, käännöskirjallisuuden verkkolehti*, 2016
HMS Oracle (S16)

**HMS Oracle** (viirinumero S16) oli Britannian kuninkaallisen laivaston Oberon-luokan sukellusvene. 

## Valmistus

Alus tilattiin Cammell Lairdilta Birkenheadistä, missä köli laskettiin 26. huhtikuuta 1960. Se laskettiin vesille 26. syyskuuta 1961 ja valmistui 14. helmikuuta 1963.

## Palvelus
Alus poistettiin palveluksesta 18. syyskuuta 1993. 

## Lähteet
*

### Viitteet
Yhdysvaltain avoin tennisturnaus 2012 – naisten kaksinpeli

Samantha Stosur oli turnauksen puolustava mestari. Mestaruuden voitti Serena Williams, joka voitti turnauksen neljännen kerran.

## Sijoitetut pelaajat

# Viktoryja Azarenka *(loppuottelu)*
# Agnieszka Radwańska *(4. kierros)*
# Marija Šarapova *(välierät)*
# **[[Serena Williams]] (mestari)**
# Petra Kvitová *(4. kierros)*
# Angelique Kerber *(4. kierros)*
# Samantha Stosur *(puolivälierät)*
# Caroline Wozniacki *(1. kierros)*
# Li Na *(3. kierros)*
# Sara Errani *(välierät)*
# Marion Bartoli *(puolivälierät)*
# Ana Ivanović *(puolivälierät)*
# Dominika Cibulková *(3. kierros)*
# Marija Kirilenko *(3. kierros)*
# Lucie Šafářová *(3. kierros)*
# Sabine Lisicki *(1. kierros)*
# Anastasija Pavljutšenkova *(2. kierros)*
# Julia Görges *(1. kierros)*
# Nadja Petrova *(4. kierros)*
# Roberta Vinci *(puolivälierät)*
# Christina McHale *(1. kierros)*
# Francesca Schiavone *(1. kierros)*
# Kim Clijsters *(2. kierros)*
# Klára Zakopalová *(1. kierros)*
# Yanina Wickmayer *(2. kierros)*
# Monica Niculescu *(1. kierros)*
# Anabel Medina Garrigues *(1. kierros)*
# Zheng Jie *(3. kierros)*
# Tamira Paszek *(1. kierros)*
# Jelena Janković *(3. kierros)*
# Varvara Lepchenko *(3. kierros)*
# Peng Shuai *(1. kierros)*

## Kaavio
### Avain
* Q = karsinnoista
* WC = villi kortti
* LL = Lucky Loser
* PR = suojattu ranking
* l. = luovutusvoitto

### Loppukierrokset

### Kaavion yläosa
#### Lohko 1

#### Lohko 2

#### Lohko 3

#### Lohko 4

### Kaavion alaosa
#### Lohko 5

#### Lohko 6

#### Lohko 7

#### Lohko 8
HMS Opossum (S19)

**HMS Opossum** (viirinumero S19) oli Britannian kuninkaallisen laivaston Oberon-luokan sukellusvene. 

## Valmistus

Alus tilattiin Cammell Lairdilta Birkenheadistä, missä köli laskettiin 21. joulukuuta 1961. Se laskettiin vesille 23. toukokuuta 1963 ja valmistui 5. joulukuuta 1964.

## Palvelus
Alus osallistui Persianlahden sotaan laskien maihin SBS-joukkojen sotilaita Irakiin ja miehitettyyn Kuwaitiin. Toukokuussa 1991 alus palasi *HMS Dolphiniin* maalattuna perinteisin Kaukoidän laivaston värein, mustalla ja hanhenmunan sinisellä. Aluksella liehui myös perinteinen merirosvolippu kuvaamassa onnistunutta sotapurjehdusta.

Alus poistettiin palveluksesta 1993.

## Lähteet
*

### Viitteet
Operaatio Finljandija

**Operaatio Finljandija** on Ville Kaarnakarin kirjoittama, jatkosodasta kertova sotatrilleri. Tammi julkaisi sen vuonna 2012.

Keväällä 1944 Saksa on häviämässä sodan, ja Neuvostoliitto painostaa Suomea rauhanneuvotteluihin. Mahdollisiin rauhanehtoihin ei luoteta, suurhyökkäystä odotetaan ja Päämajassa on eriäviä käsityksiä tulevasta. Operaatiojohto eversti Nihtilän johdolla yrittää saada selville Neuvostoliiton aikeet. Tähän tarjoutuukin hyvä tilaisuus saksalaisten pyytäessä apua erikoisoperaatioon. *Operaatio*-sarjan kolmas kirja liikkuu vakoilun ja tiedustelun maailmassa Saksassa, Ruotsissa, Virossa ja rintaman takana kaukopartioiden matkassa. 

Romaanissa esitetään fiktiivinen versio siitä, mitä suomalainen tiedustelu tiesi ennen suurhyökkäystä, sekä samaten fiktiivinen versio Teheranin kokouksen päätöksistä ja Neuvostoliiton aikeista Suomen suhteen.
HMS Odin (S10)

**HMS Odin** (viirinumero S10) oli Britannian kuninkaallisen laivaston Oberon-luokan sukellusvene.

## Valmistus

Alus tilattiin Cammell Lairdilta Birkenheadistä, missä köli laskettiin 27. huhtikuuta 1959. Se laskettiin vesille 4. marraskuuta 1960 ja valmistui 3. toukokuuta 1962.

## Palvelus
Alus poistettiin palveluksesta 1990 ja myytiin vuotta myöhemmin romutettavaksi. 

## Lähteet
*

### Viitteet
HMS Ocelot (S17)

**HMS Ocelot** (viirinumero S17) oli Britannian kuninkaallisen laivaston Oberon-luokan sukellusvene.

## Valmistus

Alus tilattiin Chathamin telakalta, missä köli laskettiin 17. marraskuuta 1960. Alus laskettiin vesille 5. toukokuuta 1962 ja valmistui 31. tammikuuta 1964. Alus oli viimeinen Chathamin telakan Kuninkaalliselle laivastolle valmistama sukellusvene.

## Palvelus
Alus liitettiin palvelukseen otettaessa Faslaneen Clyden laivastotukikohtaan sijoitettuun 3. laivueeseen.

Alus poistettiin palveluksesta elokuussa 1991, kun Yhdistynyt kuningaskunta oli tehnyt päätöksen luopua dieselkäyttöisistä sukellusveneistä. Alus myytiin vuonna 1992 ja entisöitiin osaksi Chatham Historic Dockyard -museota.

## Lähteet

*

### Viitteet
HMS Orpheus (S11)

**HMS Orpheus** (viirinumero S11) oli Britannian kuninkaallisen laivaston Oberon-luokan sukellusvene. 

## Valmistus

Alus tilattiin Vickers Armstrongilta Barrow-in-Furnessista, missä köli laskettiin 16. huhtikuuta 1959. Se laskettiin vesille 17. marraskuuta 1959 ja valmistui 25. marraskuuta 1960.

## Palvelus
Alus poistettiin palveluksesta 1990 ja myytiin 1994 romutettavaksi. 

## Lähteet
*

### Viitteet
HMS Olympus (S12)

**HMS Olympus** (viirinumero S12) oli Britannian kuninkaallisen laivaston Oberon-luokan sukellusvene. 

## Valmistus

Alus tilattiin Vickers Armstrongilta Barrow-in-Furnessista, missä köli laskettiin 4. maaliskuuta 1960. Se laskettiin vesille 14. kesäkuuta 1961 ja valmistui 7. heinäkuuta 1962.

## Palvelus
Alus siirrettiin Kanadan laivastolle 1989.

## Lähteet
*

### Viitteet